Държавен вестник, бр. 101, 2010 г., стр. 105

БРОЙ  101	
Д Ъ Р Ж А В Е Н  В Е С Т Н И К 	
СТР.  105  
2. Дневникът за нефтените операции не е бил 
воден правилно.
3. Установени несъответствия в корабната 
документация. 
4. Индикации, че членовете на екипажа не са 
в състояние да покрият изискванията, свързани 
с комуникацията на борда съгласно член 18 от 
Директива 2008/106/ЕО на Европейския парла­
мент и на Съвета от 19 ноември 2008 г. относно 
минималната степен на обучение на морските лица.
5. Установено фалшиво свидетелство на член 
на екипажа или член на екипажа не е лицето, на 
което е било издадено свидетелството.
6. Капитан на кораб, офицер или моряк при­
тежава свидетелство, издадено от страна, която 
не е ратифицирала STCW 78/95.
7. Налице са доказателства, че товарни или 
други операции не са извършени безопасно или 
в съответствие с указанията на ИМО, например 
съдържанието на кислород в системата за пълнене 
на товарните танкове надхвърля допустимото. 
8. Капитанът на нефтен танкер не е извършил 
запис за разтоварванията съгласно системата за 
наблюдение и контрол за последния преход под 
баласт.
9. Екипажният списък не е актуален или чле­
новете на екипажа не познават задълженията си 
при борба с пожари или при заповед за напускане 
на кораба.
10. Излъчването на фалшив сигнал за бедствие не 
е последвано от утвърдената процедура за отмяна.
11. Липса на основно оборудване или снабдя­
ване, изисквани от конвенциите.
12. Изключително нехигиенични условия на 
борда на кораба.
13. Общото впечатление и наблюденията на 
инспектора са, че структурата и корпусът на кораба 
са в лошо състояние, което може да подложи на 
риск здравината на корпуса, неговата водонепро­
ницаемост или устойчивостта му на атмосферни 
влияния.
14. Получени информация или доказателство за 
това, че капитанът или екипажът не са запознати 
със съществени операции на борда на кораба, 
свързани с неговата безопасност или с предотвра­
тяване на замърсяване, или че тези операции не 
са били изпълнени.
15. Липсва таблица с правилата за работа на 
борда на кораба или записи за часовете за работа 
и почивка от моряците.
Б. Примери за явни основания за контрол 
върху сигурността на кораба:
1. Инспекторът по ДПК може да реши, че са 
налице явни основания за допълнителни мерки 
за контрол върху сигурността по време на първо­
началната проверка, както следва:
1.1. Международното свидетелство за сигурност 
(ISSC) на кораба е невалидно или е с изтекъл 
срок на валидност.
1.2. Нивото на сигурност на кораба е по-ниско 
от това на пристанището.
1.3. Не са проведени тренировки, свързани със 
сигурността на кораба.
1.4. Записите от последните 10 случая на вза­
имодействие кораб/пристанище или кораб/кораб 
са непълни.
1.5. Доказателство или наблюдение за това, че 
основни членове от екипажа на кораба не могат 
да комуникират помежду си.
1.6. Доказателство в резултат на наблюдения 
за това, че съществуват сериозни неизправности 
в съоръженията за сигурност.
1.7. Информация или жалба от трети страни, 
свързана със сигурността на кораба.
1.8. Корабът има издадено впоследствие вре­
менно международно свидетелство за сигурност 
на кораба и, според професионалната преценка на 
инспектора, с искането за такова свидетелство една 
от целите на кораба или компанията е да избегне 
цялостното спазване на SOLAS 74, глава XI-2 и 
част А от Международния кодекс за сигурност 
на корабите и пристанищата след изтичане на 
срока на валидност на първоначалното временно 
свидетелство. 
2. В случай че са налице описаните по-горе 
явни основания, инспекторът незабавно инфор­
мира офицера по сигурността на пристанището 
(освен ако инспекторът не е също така надлежно 
упълномощен служител по сигурността), след 
което същият решава какви допълнителни мерки 
за контрол са необходими, като взема предвид 
нивото на сигурност в съответствие с правило 
№ 9 от SOLAS 74, глава XI.
3. Явните основания, различни от посочените, 
са от компетенцията на офицера по сигурността 
на пристанището.
Приложение № 5
към чл. 17, ал. 5
Разширени проверки на кораби
Разширената проверка се отнася до цялостното 
състояние, свързано със следните рискови области:
 – Документация.
 – Състояние на структурата на корпуса.
 – Устойчивост на атмосферни влияния.
 – Аварийни системи.
 – Радиосвръзки.
 – Товарно-разтоварни операции.
 – Пожарна безопасност.
 – Аларми.
 – Условията на живот и работа.
 – Навигационно оборудване.
 – Спасителни средства.
 – Опасни товари.
 – Главни и спомагателни двигатели.
 – Предотвратяване на замърсяване.
Освен това според тяхната практическа осъ­
ществимост или евентуални ограничения, свързани 
с безопасността на хората, кораба или пристани­
щето, разширената проверка включва проверката 
на специфични елементи на рисковите области в 
зависимост от типа на проверявания кораб съ­
гласно чл. 17, ал. 4.
Приложение № 6
към чл. 18
Доклад за извършена проверка
Докладът за извършена проверка трябва да 
включва най-малко следните елементи:
I. Общи положения:
1. име на инспектора, изготвил доклада;